Hot House

Hot House estas ĵaza normkanto, kiun komponis en 1945 Tadd Dameron. Alie ol multaj aliaj el liaj komponaĵoj Hot House estas biboptemo baziĝanta sur la harmonisinsekvoj de fama kanto, nome de What Is This Thing Called Love?.komp. Reclams Jazzführer

 Distingiloj de la kanto 
Strukture Hot House estas „noviga adaptaĵo de la kanto de Cole Porter: Dum kiam ĉi tiu ankoraŭ uzis la formon AABA, Dameron elektis la formon AA'BA – fakte eĉ formon ABCA, ĉar A kaj A' ja nur similas laŭ la harmonioj.“Hans-Jürgen Schaal, Jazz-Standards, p. 181s. La melodio estas orelfrape kromata kaj estus eĉ komprenebla kiel „kromata fantazio en bibopo“. „La melodilinioj konsista ĉefe el okononotaj ĉenoj treege uzas trairajn tonojn kaj tuŝas la bazotonojn de la respektiva harmonio ofte nur paseme aŭ tute ne.“

 Unua sonregistraĵo 
Dameron verkis la pecon por unu el la unuaj registradkunsidoj de bibopo, kiu okazis la 11-an de majo 1945 kun Charlie Parker kaj Dizzy Gillespie;Komp. Lawrence O. Koch Yardbird Suite: a compendium of the music and life of Charlie Parker 1988, p. 53s., same kiel Ira Gitler The Masters of Bebop: a listener's guide 2001, p. 267 ĉi tiu registraĵo validas kiel „mejloŝtono de la ĵazhistorio.“ Parker surdiskigis la pecon dum la sekvaj jaroj ĉiam denove,Komp. Diskaro de Charlie Parker laste la 15-an de majo 1953 dum la mita koncerto Jazz at Massey Hall.

 Aliaj registraĵoj 
Sekvatempe tiel malsamaj muzikistoj kiel Lionel Hampton, Dexter Gordon, Chaka Khan, Steve Lacy kun Mal Waldron, Larry Coryell kaj James Moody surdiskigis la pecon. En 1959 John Coltrane surdiskigis la pecon Fifth House, kiu baziĝas sur la harmonioj de Hot House, kiun li jam en 1946 estis surdiskiginta.Lewis Porter John Coltrane: His Life and Music University of Michigan Press 1998, p. 166

En kelkaj interpretaĵoj de la peco What Is This Thing Called Love? estas Hot House kombinitaj, ekzemple per tio, ke je la komenco de la peco aperas la temo de Porter kaj post la improvizadoj de la unuopaj muzikistoj la demerona biboptemo.

 Literaturo 
 Carlo Bohländer, Karl-Heinz Holler, Christian Pfarr: Reclams Jazzführer. Reclam, Stutgarto 1990.
 Hans-Jürgen Schaal (eldonisto): Jazz-Standards. Das Lexikon. 320 Songs und ihre Interpretationen. Kassel, Bazelo, Londono u. a.: Bärenreiter, 2004. ISBN 3-7618-1414-3 (3-a eldono)

 Eksteraj ligiloj 
 Priskribo de la kanto

 Referencoj 

Kategorio:Ĵazaj normkantoj